Jüri Kaver

Jüri Kaver (sündinud 27. veebruaril 1974) on Eesti poliitik, Võru linnapea aastatel 2011–2013.

Haridus ja töökäik

Jüri Kaver on õppinud Tartu Ülikoolis politoloogiat ning omandanud humanitaarteaduse bakalaureusekraadi ajaloo erialal. Tema bakalaureusetöö teema oli "Taivani iseseisvumise küsimus 20.-21. sajandil". Taiwani iseseisvuse toetamine on olnud Jüri Kaveri püüdluseks ka hiljem, 2009. aastal loodi Jüri Kaveri algatusel Võru linnavolikogus Taiwani sõprusgrupphttp://www.lounaleht.ee/index.php?page=1&id=106&print=1. 

Kaver on olnud Tallinna linnapea Jüri Mõisa nõunik, Eesti Liikluskindlustuse Fondi nõukogu liige ning AS-i Võru Vesi nõukogu liige ja juht. 

Jüri Kaver kuulub Kindral Johan Laidoneri Seltsi ja Eesti Reservohvitseride Kogusse. Ta sai 2004. aasta novembris lipniku auastme.Sõjaväeliste auastmete andmine. Vabariigi presidendi käskkiri nr 101, 09.11.2004. (Kasutatud 21. aprillil 2011.) Ta on pälvinud 2006. aastal Kaitseväe eriteenete risti.

Tegevus poliitikas

Kaver kandideeris 1999. aasta Riigikogu valimistel Isamaaliidu nimekirjas Võru, Valga ja Põlva maakonna valimisringkonnas ning sai 345 häältValimisringkond nr 10. Hääletamistulemus valimisringkonnas. Vabariigi Valimiskomisjoni koduleht. (Kasutatud 21. aprillil 2011.), kuulus asendusliikmena IX Riigikogusse. Kandideeris 2003. aasta Riigikogu valimistel samuti Isamaaliidu nimekirjas ja kogus 446 häält, kuid valituks ei osutunudKandidaatide registreerimine X Riigikogu valimiseks. Vabariigi Valimiskomisjoni otsus nr 57, 21. jaanuar 2003.. 

1999. aastal kuulus Kaver Mart Laari saatjaskonda, kui too Võrumaa-visiidi ajal tulistas Meegomäe lahingukoolis Edgar Savisaare pildi pihta (pildiskandaal). Kui Keskerakonna ajaleht Kesknädal juhtumi 7. veebruaril 2001 avalikustas, oli Kaver üks neist, kes toimunut algul eitasid.Tarmo Michelson "Mart Laar vassis ja valetas" Õhtuleht, 10. veebruar 2001

2002. aastal sõitis 1,56-promillises joobes Kaver Kose alevikus teelt välja ja paiskus autoga üle katuse"Võru linnavolikogu liige Jüri Kaver paiskus autoga üle katuse". Õhtuleht, 5. oktoober 2002 http://epl.delfi.ee/news/eesti/purjuspai-avarii-teinud-juri-kaver-sai-15-000-krooni-trahvi?id=50939256.

2005. aastal sai Kaver riigikohtu vaidlusega tagasi juhtimisõiguse, mis tal 2 aastaks peatati seoses korduva kihutamisega.
http://m.postimees.ee/section/676/3691887

Aprillis 2004 astus endine Isamaaliidu Võru piirkonna aseesimees Jüri Kaver Reformierakonda. Isamaaliidust lahkus koos Kaveriga ka ettevõtja Meelis Munski.http://www.reform.ee/uudised/endine-isamaaliidu-voru-piirkonna-esimees-ja-aseesimees-astusid-reformierakonda Jüri Kaver on Eesti Reformierakonna volikogu liige.

J. Kaver oli alates 2010. aasta märtsist Võru abilinnapea, kureerides sotsiaalvaldkonda. 21. aprillist 2011Võru linnapeaks valiti Jüri Kaver. Võru linnavalitsuse koduleht. (Vaadatud 21. aprillil 2011.) kuni 11. novembrini 2013 oli ta Võru linnapea. Võru linna arengus tähistab Jüri Kaveri võimuperioodi Katariina allee korrastamise lõpuleviimine, Tamula ranna-ala arendamine ning mitme linnatänava remonthttp://www.vorumaateataja.ee/ee/top-50/63-viimased-uudised/3814-linnapea-juri-kaver-kreutzwaldi-tanava-ehitustoeoed-lukkuvad-jargmisesse-aastasse. Samas esines ka skandaale – 2012. aastal käis linnapea Kaver koos AS Võru Vesi juhi Sairos Hõraku ja juhatuse esimehe Henni Nassariga Hongkongis messil "Asia EXPO 2012". Väidetavalt tasus ainsana oma reisikulud ise Henni Nassar.http://dea.digar.ee/cgi-bin/dea?a=d&d=vorumaateataja20140213.2.2#

 Tegevus ettevõtluses 
Aastatel 2004–2010 oli Jüri Kaver seotud AS-iga Võru Vesi, kuuludes ettevõtte nõukogu ja juhatuse liikmena firma juhtkonda. Jüri Kaver oli AS-i Võru Vesi juht perioodil, mil Võru linnavalitsus, Antsla Vallavalitsus ja AS Võru Vesi sõlmisid Aktsionäride lepingu ning osaleti "Emajõe ja Võhandu jõe valgala veemajandusprojektis". Rahastamisotsuse kohaselt oli Võru alamprojekti planeeritud kulude suurus 9,91 mln eurot, sh Euroopa Liidu Ühtekuuluvusfondist kaetavad kulud 8,43 mln eurothttp://www.voruvesi.ee/ettevottest/ajaloolised-faktid/.

2014. aastal asutas Jüri Kaver koostöös Arved Breidaksiga veebiuudiste portaali Lounaeestlane.ee. Portaali käigushoidmiseks on asutatud osaühing Breidaks ja Kaver Meediahttp://vorumaateataja.ee/ee/component/content/article?id=9651:voru-endine-linnapea-asutas-veebiuudiste-portaali.

 Isiklikku 
Jüri Kaver on abielus, paaril on tütar Laura Kaver." Võru linnapeaks valiti Jüri Kaver" Eesti Elu, 21. aprill 2011.

Viited

 Välislingid 
Jüri Kaver: Võru peab viimaks saama veekeskuse Lõunaeestlane.ee, 7. august 2017

Kategooria:Eesti Reformierakonna poliitikud
Kategooria:IX Riigikogu liikmed
Kategooria:Võru linnapead
Kategooria:Sündinud 1974